OpenLLM-France/wikimedia huggingface dataset:
# Sujin

L'emperador Sujin (崇神天皇, Sujin Tennō) va ser el desè emperador del Japó que apareix en la tradicional llista d'emperadors. Segons el Kojiki i el Nihon Shoki era el segon fill de l'emperador Kaika. Va fundar nombrosos temples importants a la província de Yamato, el primer dels quals fou consagrat a Amaterasu i va sotmetre un príncep que se li havia revelat. La tradició li atribueix el naixement el 148 aC i la mort el 30 aC i situa el començament del seu regnat el 97 aC, quan va succeir el seu pare Kōrei. Alguns historiadors l'assimilen a l'emperador Jinmu i consideren que la llegenda atribuïda a Jimmu va ser originalment basada en la vida de Sujin. D'altres erudits assumeixen que la seva llegenda reflecteix el canvi de dinasties i de poders en la província de Yamato.

## Vegeu també

* Llista d'emperadors del Japó

## Referències

* ↑ Imperial Household Agency (Kunaichō): 崇神天皇 (10); retrieved 2013-8-22.
* ↑ Aston 1896: after first emperor Jimmu, Book IV lists eight emperors; followed by Book V (Emperor Sūjin)
* ↑ Titsingh, Isaac. (1834). Annales des empereurs du japon, pp. 7-9, p. 7, a Google Books; Brown, Delmer M. (1979). Gukanshō, p. 253; Varley, H. Paul. (1980). Jinnō Shōtōki, pp. 93-95;
# Alfonso Grau Alonso

Alfonso Grau Alonso (Callosa d'en Sarrià, 1941) és un polític i metge valencià. Regidor a l'Ajuntament de València des de 1995 i home de confiança de l'alcaldessa Rita Barberà. Deixà el càrrec el març de 2015 després que l'Audiència de Palma decidira processar-lo pel Cas Nóos.

## Biografia

Grau, doctorat a la Facultat de Medicina de València el 1968, és cirurgià amb plaça a l'Hospital General Universitari de València. S'incorpora a l'equip de Rita Barberà, alcaldessa de València pel Partit Popular (PP) a les eleccions de 1995. El regidor Grau ocupa diverses responsabilitats al govern municipal: festes, pressupostos i hisenda, i Grans Projectes. Esdevé vicealcalde el 2011.
Com a regidor responsable de Turisme i Grans Projectes, presidí la Fundació Turisme València Convention Bureau que signà convenis amb l'Institut Nóos per organitzar fòrums sobre esport el 2004, 2005 i 2006. Una institució privada investigada pel conegut com Cas Nóos de corrupció política. El jutge imputà a Alfonso Grau per primera vegada el maig de 2014 acusat de prevaricació, malversació de fons públics, frau a l'administració i tràfic d'influències. El desembre del mateix any el jutge Castro dictà sobreseíment i apartà a Grau de cap responsabilitat penal. L'acusació particular excercida pel PSPV-PSOE aconseguí reobrir les investigacions i el jutge torna a imputar al regidor Grau el març de 2015, dies després dimití insistint la seua no culpabilitat i defenent la seua honorabilitat. El febrer de 2016 va ser detingut i imputat un altre cop.

## Referències

* ↑ «Fitxa biografica» (en espanyol). valencia.es. [Consulta: 16 març 2015].
* ↑ «Alfonso Grau, el hombre fuerte de Rita Barberá» (en espanyol). El Mundo, 13-03-2014. [Consulta: 16 març 2015].
* ↑ «El jutge del "cas Nóos" imputa el vicealcalde de València, Alfonso Grau». ccma.cat, 13-05-2014. [Consulta: 16 març 2015].
* ↑ «El juez Castro archiva el caso Nóos para el vicealcalde de Valencia» (en espanyol). ABC, 22-12-2014. [Consulta: 16 març 2015].
* ↑ «Alfonso Grau dimiteix de número dos de Rita Barberà pel cas Nóos». vilaweb.cat, 16-03-2015. [Consulta: 16 març 2015].
* ↑ Detenido Alfonso Grau, exvicealcalde del PP de Valencia, (en castellà), El País
# Núria Cabutí Brull

Núria Cabutí Brull (Barcelona, 1967) és una empresària catalana, actual directora del Grup Penguin Random House Mondadori, i vicepresidenta del Cercle d'Economia.

## Trajectòria

Es va graduar en Ciències Econòmiques a la Universitat Autònoma de Barcelona. Posteriorment, va complementar els seus estudis amb una llicenciatura en Estudis Econòmics a la Universitat d’Oxford Brookes i amb un màster en gestió empresarial (MBA) per l'IESE.
Va començar la seva trajectòria professional al grup Bertelsmann, on el 1992 s'hi va incorporar com a analista financera. Des de llavors, ha desenvolupat bona part de la seva carrera al sector editorial, havent ocupat diversos càrrecs directiurs a Plaza & Janés, Random House Mondadori, i Debolsillo. El 2010 va fou nomenada directora general de Random House Mondadori, i el 2013 fou nomenada CEO de Penguin Random House Grupo Editorial, entrant a formar part del Consell Internacional de Penguin Random House i del Consell del Grup Bertelsmann. És considerada l'editora més poderosa en llengua castellana.
Pel que fa a la seva trajectòria cívica, és membre de la junta directiva del Cercle d'Economia i de l'Associació Espanyola de Direcció, així com de Barcelona Global, del Patronat de la Universitat Ramon Llull i del Consell Assessor de la Fundació Ortega y Gasset-Gregorio Marañón.
El 2023 fou definida per la revista Forbes com una de les 100 dones més influents d'Espanya.

## Referències

* ↑ «"Els joves prefereixen llegir en paper"», 17-08-2018. [Consulta: 22 juliol 2023].
* ↑ Geli, Carles «Núria Cabutí: “En català també podríem créixer per la via de la compra”». El País [Madrid], 30-05-2019. ISSN: 1134-6582.
* 1 2 3 4 «Cercle d’Economia | Núria Cabutí». [Consulta: 22 juliol 2023].
* ↑ cuatro.com. «Entrevista a Núria Cabutí, Directora General de Penguin Random House (Parte 2)» (en castellà), 19-11-2014. [Consulta: 22 juliol 2023].
* ↑ RODRIGUEZ, ANDRÉS. «Núria Cabutí (Penguin Random House): "Tener nuevas voces demuestra la riqueza de una cultura"» (en castellà), 29-05-2020. [Consulta: 22 juliol 2023].
* ↑ «Entrevista a Núria Cabutí de Penguin Random House», 23-04-2020. [Consulta: 22 juliol 2023].
* ↑ «NÚRIA CABUTÍ, CEO de Penguin Random House Grupo Editorial - Publishers Weekly en Español» (en castellà), 15-02-2021. Arxivat de l'original el 2023-07-22. [Consulta: 22 juliol 2023].
* ↑ Álvarez, Paz. «Núria Cabutí: “La piratería se combate con leyes y educación”» (en castellà), 13-02-2017. [Consulta: 22 juliol 2023].
* ↑ «Les 18 catalanes empresàries més influents (i poderoses) que dominen la llista Forbes», 19-10-2023. [Consulta: 22 octubre 2023].
# Grand Beatbox Battle

La Grand Beatbox Battle (abreviadament GBB) es un event internacional on es reuneixen alguns dels millors beatboxers del món per a competir i batallar en diverses categories. Aquest esdeveniment és organitzat per la companyia SwissBeatbox des de la seua primera edició en 2009.

## Història

La GBB va ser duta a terme per primera vegada l’any 2009 a Suïssa organitzat per SwissBeatbox y el seu actual CEO “Pepouni”. Originalment es tractava de una competició únicament per a Suïssa però que a l’any 2011 va convertir-se en un event internacional. Els competidors podien accedir a competir a l'event mitjançant “Wildcards” (vídeos classificatoris que eren jutjats per un jurat prèviament designat) o gràcies a invitacions. L'event va anar guanyant importància i aficionats fins al punt d’obrir-se a noves categories dins del beatbox com la categoria Loopstation (afegida al 2013), Tag Team (afegida al 2016) o les categories Crew y Tag Team Loopstation (afegides al 2021).

## Categories

Les categories que participen a la GBB són les següents:
* Solo (des de 2009): Categoria individual on els beatboxers classificats afronten primer una ronda d’eliminació individual o “Showcase” i si avancen a la següent ronda (ho decideix açò el jurat de la categoria designat) s'enfronten entre ells en format d’eliminatòria de quarts, semifinals i final.
* Solo Loopstation (des de 2013): Categoria individual amb Loopstation on els beatboxers classificats afronten primer una ronda d’eliminació individual o “Showcase” i si avancen a la següent ronda (ho decideix açò el jurat de la categoria designat) s'enfronten entre ells en format d’eliminatòria de semifinal i final.
* Tag Team (des de 2016): Categoria per parelles on els beatboxers classificats afronten primer una ronda d’eliminació individual o “Showcase” i si avancen a la següent ronda (ho decideix açò el jurat de la categoria designat) s'enfronten entre ells en format d’eliminatòria de quarts, semifinals i final.
* Tag Team Loopstation (des de 2021): Categoria per parelles amb 2 Loopstations on els beatboxers classificats realitzen una ronda d’eliminació individual o “Showcase” que servirà per decidir que parella es la guanyadora
* Crew (des de 2021): Categoria per equips de entre 3-5 beatboxers on els classificats realitzen una ronda d’eliminació o “Showcase” que servirà per decidir quina parella és la guanyadora

## Format

El format tradicional depèn de la categoria:
| | Solo | Solo Loopstation | Tag Team | Tag Team Loopstation | Crew |
| Classificació | Wildcard o invitació | Wildcard o invitació | Wildcard o invitació | Wildcard o invitació | Wildcard o invitació |
| Showcase / Ronda eliminació individual | 4 mins | 5 mins | 4 mins | 5-6 mins | 6 mins |
| Ronda batalla | 2x90seg | 2x180seg | 2x90seg | - | - |

## Referències

* ↑ «Pepouni» (en anglès americà), 25-09-2014. [Consulta: 8 desembre 2021].
* ↑ «About Grand Beatbox Battle» (en anglès americà), 06-09-2017. [Consulta: 8 desembre 2021].
* 1 2 «GRAND BEATBOX BATTLE | By Swissbeatbox» (en alemany). Arxivat de l'original el 2021-09-09. [Consulta: 8 desembre 2021].
# Consenci

Consenci és el nom dels següents personatges:
* Consenci de Menorca, escriptor cristià del segle v, correspondent d'Agustí d'Hipona
* Publi Consenci, gramàtic romà del segle v, probablement identificable amb un dels personatges següents:
* Consenci, poeta romà natural de Narbona, sogre del cònsol l'any 367 Flavi Joví
* Consenci, poeta romà, fill de l'anterior, correspondent de Sidoni Apol·linar, ocupà càrrecs importants amb els emperadors Valentinià III i Avit
* Consenci, fill de l'anterior

## Referències

* Smith, William. «Consentius». A: A Dictionary of Greek and Roman Biography and Mythology. Vol. I.. Boston: Little, Brown & Comp., 1867, p. 827.
# Ixtar

Ixtar (Ištar) era, en la mitologia babilònica i a la religió hitita, la deessa de l'amor i la guerra, de la vida, del sexe i la libido, de la fertilitat i de la natura, atorgadora de fecunditat als éssers humans, animals i plantes. També va ser coneguda pel nom d'Astarte pels fenicis, Sausga pels hitites i Inanna pels sumeris. És l'antecessora de Venus. S'associa a un estel de cinc puntes o pentacle. És considerada com una deessa «vagina», és a dir, destructora alhora que atraient, (un arquetip present en totes les cultures, similar al de Kali, entre d'altres).
A Babilònia, va rebre el nom d' Annunitum que derivava d'Inanna-annunitum (Ixtar Annunitum, Ixtar la Barallosa). Els reis d'Accàdia la invocaven en les seves inscripcions; després, el qualificatiu va significar una deïtat separada i es va convertir en una dea guerrera en l'èpica de Naram-Sin d'Accàdia. Va tenir un temple a Kisurra, però el seu culte principal es va establir a Sippar (d'on en va ser la deïtat tutelar), a Nippur, a Uruk i a Ur. En aquesta darrera ciutat, va tenir un temple anomenat E-ulmash i se la coneixia amb el nom coneguda d' Ulmasitum.
El seu culte incloïa la prostitució ritual, especialment a Nínive, i va ser un dels més estesos per la zona, amb multitud de santuaris i documents que en parlen. Els reis representaven anualment un ritu que simulava el seu matrimoni sagrat amb la deessa. Es creu que els diàlegs d'aquesta cerimònia van inspirar el Càntic dels Càntics de la Bíblia. Alguns dels símbols iconogràfics que l'acompanyaven són l'estel (sovint de vuit puntes), la roseta, els coloms i els lleons.
Va protagonitzar una catàbasi, un descens a l'inframon on regnava la seva germana, en un altre motiu arquetípic model de Persèfone. El seu amant predilecte era Dumuzi (Tammuz), amb qui s'havia de casar, però aquest amor, segons l'Epopeia de Guilgameix, va provocar la mort del déu. Va tenir molts amants, i un personatge la va refusar, l'heroi Guilgameix.
Carl Gustav Jung la va triar com a símbol del procés final d'individuació.

## Referències

* ↑ Referències de la grafia catalanitzada: Fundació Espriu Arxivat 2013-11-03 a Wayback Machine. i Xtec
* ↑ «Symbols of Hittite goddess of sexuality found on 4,000-year-old tablet discovered in central Turkey». Hürriyet Daily News, 13-08-2015 [Consulta: 15 agost 2015].
* ↑ Ancient Egypt and the Near East (en anglès). Marshall Cavendish, 2010, p. 53. ISBN Marshall Cavendish.
* ↑ Clayton, Matt. Mitologia sumeria. Freehold (N.J.): Refora Pub., 2020, p. 33-34.

## Enllaços externs

* A Dictionary of Ancient Near Eastern Mythology Arxivat 2011-09-23 a Wayback Machine. (anglès)
# Luis Mauricio Chorro

Luis Mauricio Chorro (Alacant, 13 de maig de 1843 - 10 de gener de 1915) fou un metge i polític alacantí. En 1867 es va llicenciar en medicina a la Universitat Central de Madrid i es va establir a Alacant, on es va especialitzar en les malalties de la infància En 1870 fou nomenat metge del llatzaret del castell de la Santa Bàrbara arran d'una epidèmia de febre groga. Per la seva tasca va rebre l'Creu de la Beneficència. Va exercir molts anys en la beneficència local i a causa de la seva popularitat en març de 1907 fou escollit alcalde d'Alacant. Durant el seu mandat el rei Alfons XIII d'Espanya li va atorgar la Gran Creu de l'Orde d'Isabel la Catòlica. Va morir el 10 de gener de 1915.

## Referències

* ↑ Lloris, Àngel Beneito; Pastor, Joan Lloret. Beneficència i sanitat en els municipis valencians (en castellà). Universitat de València, 1999. ISBN 978-84-605-9108-5.
* ↑ Cervantes, Biblioteca Virtual Miguel de. «La Gatera. 1995 / Enrique Cerdán Tato» (en castellà). [Consulta: 27 novembre 2021].
* ↑ Ramo, Vicent Sampedro. Los hijos de la viuda: La masonería en la ciudad de Alicante (1893-1939) (en castellà). Universidad de Alicante, 2017-12-13. ISBN 978-84-9717-549-4.
# Neville Gertze

Neville Gertze (Windhoek, 5 d'agost de 1966) és un diplomàtic namibià que va ser ambaixador de Namíbia a Alemanya (2009-2015) i ha estat representant permanent i ambaixador a l'Organització de les Nacions Unides a la ciutat de Nova York des del 2017.
Entre 1997 i 2003, va ser conseller i cap del departament comercial de l'ambaixada a Sud-àfrica. Més endavant, va actuar com a alt comissionat a Malàisia del 2003 al 2008, i també va exercir com a ambaixador a les Filipines i Tailàndia.

## Referències

* ↑ Grieshaber, Kirsten. «German museum returning Namibian skulls» (en anglès), 30-09-2011. [Consulta: 16 novembre 2022].
* ↑ «New Permanent Representative of Namibia Presents Credentials | Meetings Coverage and Press Releases».
* ↑ «Namibia al IV Comité de la ONU: “Es urgente implementar el Plan de arreglo de la ONU en el Sáhara Occidental”» (en castellà), 04-11-2020. [Consulta: 16 novembre 2022].
# Chitarkot

«Chitarkot» té aquests significats:
Chitarkot, Chitrakoot o Chitrakut pot referir-se a:
* Chitrakoot (Madhya Pradesh), un municipi de Madhya Pradesh
* Divisió de Chitrakoot, divisió de Uttar Pradesh
* Districte de Chitrakoot, a districte d'Uttar Pradesh
* Chitrakoot Dham (Karwi), un municipi d'Uttar Pradesh
* Chitrakoot (circumscripció del Vidhan Sabha)
* Aeroport de Chitrakoot, aeroport d'Uttar Pradesh
* Chitrakoot Falls, una cascada de Chhattisgarh
* Chitrakoot Colony, un veïnatge (colony) a l'oest de Jaipur, Rajasthan
* Chitrakoot Express, un tren correu exprés dels Ferrocarrils de l'Índia, que s'estén entre l'estació de tren de Jabalpur Junction i Lucknow, capital d'Uttar Pradesh
* Chitarkot o Chitrakut és una muntanya i un lloc de peregrinació a l'Índia, a Uttar Pradesh, districte de Banda a uns 115 km d'Allahabad i 85 km de Banda. A la seva base hi corre el riu Paisuni. Hi ha trenta-tres capelles dedicades a diverses deïtats.
# Peix gat

«Peix gat» té aquests significats:
* Peix gat o Scyliorhinus canicula, espècie de peix cartilaginós carcariniforme de la família dels esciliorrínids, corrent als Països Catalans
* Peix gat membre dels siluriformes, ordre de peixos osteïctis, entre ells les següents espècies també reben aquest nom
** Peix gat americà (Ictalurus punctatus) habitual a l'Amèrica del Nord
** Peix gat bru (Ameiurus nebulosus), espècie de peix de la família dels ictalúrids originaria de Nord-amèrica
** Peix gat de cap pla (Pylodictis olivaris) és una espècie de peix de la família dels ictalúrids
** Peix gat de cua roja (Phractocephalus hemioliopterus) és una espècie de peix de la família dels pimelòdids
** Peix gat elèctric (Malapterurus electricus), espècie de peix de la família dels malapterúrids
** Peix gat gegant del Mekong (Pangasianodon gigas), espècie de peix de la família dels pangàsids
** Peix gat llistat (Plotosus lineatus), espècie de peix de la família dels plotòsids
** Peix gat negre (Ameiurus melas o Ictalurus melas), a Catalunya i al País Valencià és considerat una espècie invasora
** Peix gat de vidre (Kryptopterus bicirrhis), habita a la península de Malaca, Sumatra i Borneo
# Granota porpra

La granota porpra (Nasikabatrachus sahyadrensis) és una espècie d'amfibi anur la qual va ser descoberta l'any 2003 en les Ghats Occidentals de l'Índia pels naturalistes S.D. Biju i Franky Bossuyt.
El nom científic deriva de la paraula sànscrita nasika (‘nas'), en grec batrachus (‘granota’) i Sahyadri, és una de les denominacions de les Ghats Occidentals. Està amenaçada per la pèrdua d'hàbitat a causa de la desforestació per a plantacions de cafè, cardamom i gingebre.
Mesura uns 7 cm de llarg i presenta una pigmentació violeta i ossos osificades com a adaptacions a hàbits excavadors. Anàlisi d'ADN va revelar que el grup germà d'aquesta espècie correspon al clade Sooglossidae, les quatre espècies del qual són conegudes com a granotes de les Seychelles.

## Referències

* 1 2 3 Biju, S. D.; Bossuyt, Franky «New frog family from India reveals an ancient biogeographical link with the Seychelles» (en anglès). Nature, 425, 6959, 10-2003, pàg. 711–714. DOI: 10.1038/nature02019. ISSN: 0028-0836.
* ↑ Biju, S.D. «Nasikabatrachus sahyadrensis» (en anglès). The IUCN Red List of Threatened Species 2004, 30-04-2004. DOI: 10.2305/iucn.uk.2004.rlts.t58051a11722468.en..
# Tōkaidō

Tōkaidō (東海道) era originalment una regió geogràfica al Japó integrant del sistema Gokishichidō (五畿七道, cinc províncies i set districtes). Estava situada a la riba sud-est de l'illa de Honshu i el seu nom significa literalment «Camí del Mar de l'Est».
Les antigues quinze províncies que componien la regió eren:
* Província d'Iga
* Província d'Ise
* Província de Shima
* Província d'Owari
* Província de Mikawa
* Província de Tōtōmi
* Província de Suruga
* Província de Kai
* Província d'Izu
* Província de Sagami
* Província de Musashi
* Província d'Awa
* Província de Kazusa
* Província de Shimousa
* Província de Hitachi

## La ruta

El terme de Tōkaidō també es refereix al sistema de camins que connectaven les capitals (国府, kokufu) de cada província que integrava la regió. La ruta que seguia el Camí del Mar de l'Est era la més important de les Cinc Rutes (五街道 Gokaidō) que connectaven la capital Edo (avui Tòquio) amb les altres províncies durant el període Edo (època del shogunat Tokugawa, 1603-1868). La ruta enllaçava Edo amb l'antiga capital Kyoto.

## L'Ōsaka Kaidō

El 1619, es va establir l'Ōsaka Kaidō (大阪街道), també anomenada Kyōkaidō (京街道), l'ampliació de la ruta original (Tōkaidō) des de Kyoto fins a Osaka.

## Tōkaidō en l'actualitat

Avui el corredor de Tōkaidō és el més concorregut del Japó, connecta l'Àrea metropolitana de Tòquio (que inclou la capital i la segona ciutat més gran del Japó, Yokohama) amb Nagoya (la quarta) i Osaka (la tercera) via Kyoto. Diversos sistemes de vies i carreteres segueixen la ruta Tokyo-Nagoya-Kyoto-Osaka: la Línia Principal Tōkaidō del Japan Railways Group i el Tōkaidō Shinkansen (la línia més emprada del Shinkansen o tren d'alta velocitat), les línies Tōmei i Meishin, i la Ruta Nacional 1 (国道1号, Kokudō Ichi-gō), una de les autopistes principals. Avui dia encara es poden trobar restes de la carretera original.

## Referències

* ↑ Titsingh, Isaac. (1834). Annales des empereurs du japon, p. 57.
* ↑ Turnbull, Battles of the Samurai, pàg. 31
* ↑ Titsingh, p. 57 n1.
* ↑ «Gokaidō». A: Encyclopedia of Japan. Tokyo: Shogakukan, 2012. OCLC 56431036 [Consulta: 10 novembre 2012]. «Còpia arxivada». Arxivat de l'original el 2007-08-25. [Consulta: 15 maig 2016].
* ↑ Tokaido Enciclopèdia Britannica. (anglès)
* ↑ Tokaido Shinkansen. Pàgina oficial (anglès)
* ↑ Carey, Patrick. Rediscovering the Old Tokaido: In the Footsteps of Hiroshige, Global Oriental, Folkestone, England, 2000.

## Bibliografia

* Smith, Mary C. (1897). "On the Tokaido," in Life in Asia. The World and Its People (Dunton Larkin, ed.), Vol. VI. Boston: Silver, Burdett & Company.
* Sorensen, André. (2002). The Making of Urban Japan: cities and Planning from Edo to the Twenty-first Century. London: Routledge. ISBN 0-415-22651-1; ISBN 978-0-415-22651-6 (cloth) -- ISBN 0-415-35422-6; ISBN 978-0-415-35422-6 (paper)
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon. Paris: Oriental Translation Fund of Great Britain and Ireland.
* Turnbull, Stephen. Battles of the Samurai, Ed. Arms and Armour Press, 1987. ISBN 0853688265. (anglès)
# Hero (pel·lícula)

Hero (en xinès: 英雄; en pinyin: Yīngxióng) és una pel·lícula del gènere xinès wuxia de l'any 2002, dirigida per Zhang Yimou. L'actor Jet Li hi apareix com protagonista sense nom. La pel·lícula està basada en la història de Jing Ke i l'intent d'assassinat del Rei de Qin del 227 a. C. Després de la seva estrena va convertir-se en la pel·lícula més cara i més taquillera de la història de la Xina, en aquell moment.

## Argument

A l'antic regne de Qin, un guerrer conegut com «sense nom» (Jet Li) es presenta al palau del rei amb les espases dels assassins del regne de Zhao. Aquests havien intentat matar al rei de Qin (Chen Daoming) i, aquest havia ofert una recompensa per aquestes morts.
El rei li concedeix audiència i li demana que li expliqui la seva proesa. Tot plegat és un parany per a poder matar al primer emperador i aquest se n'adona ben aviat. No obstant això, enlloc d'avisar els seus guardes, el sobirà permet que el guerrer sense nom continuï amb la seva història.

## Repartiment

* Jet Li com a Sense nom (en xinès: 无名; en pinyin: Wúmíng)
* Tony Leung com a Espasa trencada (en xinès: 残剑; en pinyin: Cánjiàn)
* Maggie Cheung com a Neu voladora (en xinès: 飞雪; en pinyin: Fēixuě)
* Chen Daoming com a Qin Shi Huangdi, el rei Qin (en xinès: 秦王; en pinyin: Qín Wáng)
* Donnie Yen com a Cel ample (en xinès: 长空; en pinyin: Chángkōng)
* Zhang Ziyi com a Lluna (en xinès: 如月; en pinyin: Rúyuè)

## Referències

* 1 2 Linnarz, Rouven. «Film Review: Hero (2002) by Zhang Yimou» (en anglès americà). Asian Movie Pulse, 17-01-2022. [Consulta: 9 agost 2022].
* ↑ Ebert, Roger. «Hero Movie Review & Film Summary (2004) | Roger Ebert» (en anglès). [Consulta: 26 novembre 2017].
* ↑ «Hero (2004) - Box Office Mojo» (en anglès). [Consulta: 26 novembre 2017].
* ↑ Jones, Arthur. «‘Hero’ kicks B.O. records» (en anglès americà). Variety, 05-01-2003. [Consulta: 9 agost 2022].
# Grapa (anatomia)

Una grapa en sentit anatòmic és el peu tou d’un mamífer, generalment un quadrúpede, que té urpes o ungles. El peu dur s'anomena peülla. Les grapes es fan servir per encoixinar els peus quan es camina i incrementar el fregament. L'urpa és una part de la grapa i també inclou les urpes d’ocells.

## Característiques comunes

Les grapes consten generalment de dues capes; el subunguis, el teixit intern, el gra del qual és paral·lel a la direcció de creixement a partir de la matriu ungular, i l’unguis, un teixit queratinós i dur format per fibres el gra de les quals va perpendicular a la direcció de creixement. Com que l’unguis creix més de pressa, la grapa es va afusant cap a l'extrem adoptant la forma punxaguda típica.

## Animals amb urpes

* Membres de la família Canidae com el gos i la guineu
* Felidae, com el gats i tigres
* Os i os rentador
* Mustèlids
* Rosegadors
* Grapa de gos.
* Grapa de tigre.

## Referències

* ↑ «Grapa (anatomia)». Gran Enciclopèdia Catalana. Barcelona: Grup Enciclopèdia Catalana.
             A Wikimedia Commons hi ha contingut multimèdia relatiu a: Grapa
Viccionari